**УНИВЕРЗИТЕТ У НОВОМ САДУ**

**Технички факултет „Михајло Пупин“ у**

**Зрењанину**

**КОНКУРС ЗА УПИС СТУДЕНАТА У ПРВУ ГОДИНУ ОСНОВНИХ АКАДЕМСКИХ**

**СТУДИЈА У ШКОЛСКОЈ 2024/2025. ГОДИНИ**

**ДРУГИ ПРОДУЖЕНИ КОНКУРСНИ РОК**

**ТЕХНИЧКИ ФАКУЛТЕТ „МИХАЈЛО ПУПИН“у Зрењанину**

**Адреса: Ђуре Ђаковића бб**

**Телефон: 023/550-515**

**Студентска служба, телефон: 023/550-530**

**Жиро рачун: 840-1271666-43**

***E-mail*: dekanat@tfzr.uns.ac.rs**

**Интернет адреса:** [**www.tfzr.uns.ac.rs**](http://www.tfzr.uns.ac.rs)

1. **Број слободних места за упис студената**

**ОСНОВНЕ АКАДЕМСКЕ СТУДИЈЕ**

На основне академске студије се може уписати укупно 176 студената, и то:

* 68 студената чије се образовање финансира из буџета и
* 108 самофинансирајућих студената

На поједине студијске програме може се уписати следећи број студената:

|  |  |  |  |  |  |
| --- | --- | --- | --- | --- | --- |
| **Студијски програм** | **Буџет** | **Самофинансирање** | **Укупно** | **Школарина**  **за**  **држављане**  **Србије**  **(дин.)** | **Школарина за странце**  **(евра)** |
| Информационе технологије | 38 | 17 | 55 | 100.000,00 | 1500 |
| Информационе технологије – софтверско инжењерство | 0 | 7 | 7 | 100.000,00 | 1500 |
| Инжењерски менаџмент | 0 | 19 | 19 | 100.000,00 | 1500 |
| Машинско инжењерство | 0 | 17 | 17 | 100.000,00 | 1500 |
| Одевно инжењерство | 14 | 25 | 39 | 100.000,00 | 1500 |
| Инжењерство заштите животне средине (заједнички ст. прог. са ФТН) | 9 | 8 | 17 | 100.000,00 | 1500 |
| Индустријско инжењерство у експлотацији нафте и гаса | 7 | 15 | 22 | 100.000,00 | 1500 |
| ***УКУПНО:*** | **68** | **108** | **176** |  |  |

Број студената који се уписује у прву годину основних академских студија који се финансирају из буџета Аутономне Покрајине Војводине по афирмативним мерама може бити максимално 1% од одобрене буџетске квоте и он се додаје на број који је већ одобрен факултетима:

- за упис студената са инвалидитетом – 1 буџетска места,

- за упис студената Ромске националне мањине – 1 буџетска места,

- за упис држављана Републике Србије који су средњу школу завршили у иностранству – 2 буџетскa местa.

**Напомена:**

Каднидати који су у претходном школовању студирали у статусу буџетских студената немају право поновног уписа на исти ниво студија у овом статусу,што кандидати потврђују давањем изјаве при упису.

1. **Услови конкурисања:**

У прву годину основних академских студија може се уписати лице које има завршено средње образовање у трајању од 4 (четири) године и које је положило пријемни испит (осим кандидата који има положену општу матуру, у складу са законом).

1. **Полагање пријемног испита:**

Кандидати који конкуришу за упис у прву годину основних академских студија полажу **ПРИЈЕМНИ ИСПИТ**.

Приликом конкурисања кандидат добија пријавни лист са пратећом документацијом. Кандидат има право да се пријави на највише 2 (два) студијска програма. На пријавном листу кандидат се опредељује за основну жељу (1), и секундарну жељу под (2). Пријавни лист се предаје на шалтеру Студентске службе. Строго је забрањено предавање више пријавних листова.

Пријемни испит за кандидате на свим смеровима полаже се из **МАТЕМАТИКЕ** по програму гимназије, средње машинске, средње грађавинске, средње електротехничке или саобраћајне школе, или по следећим изборима:

* **ИНЖЕЊЕРСКОГ МЕНАЏМЕНТА,** могу полагати пријемни испит из једног од четири наведена предмета: МАТЕМАТИКА, ОРГАНИЗАЦИЈА РАДА И МЕНАЏМЕНТА, МАРКЕТИНГА или ПРЕДУЗЕТНИШТВА.
* **ОДЕВНО ИНЖЕЊЕРСТВО**, могу полагати пријемни испит из једног од три наведена предмета: МАТЕМАТИКЕ, ТЕКСТИЛНИХ ВЛАКАНА и ТЕХНОЛОГИЈЕ ОДЕЋЕ
* **МАШИНСКО ИНЖЕЊЕРСТВО** могу полагати пријемни испит из једног од три наведена предмета: МАТЕМАТИКА, ОДРЖАВАЊЕ ТЕХНИЧКИХ СИСТЕМА, ТРАНСПОРТНИ СИСТЕМИ
* **ИНФОРМАЦИОНЕ ТЕХНОЛОГИЈЕ и ИНФОРМАЦИОНЕ ТЕХНОЛОГИЈЕ – СОФТВЕРСКО ИНЖЕЊЕРСТВО** могу полагати пријемни испит из МАТЕМАТИКЕ или из два дела: МАТЕМАТИКА од 30 бодова и РАЧУНАРСТВО И ИНФОРМАТИКА од 30 бодова. Ако кандидат изабере да полаже пријемни испит из два дела, онда у оквиру неопходних 14 бодова треба да оствари најмање 5 бодова по појединачном предмету.
* **ИНЖЕЊЕРСТВО ЗАШТИТЕ ЖИВОТНЕ СРЕДИНЕ, обавезно** полажу пријемни испит из два дела МАТЕМАТИКЕ СА ПРОВЕРОМ СКОЛОНОСТИ ЗА СТУДИЈЕ ИНЖЕЊЕРСТВА ЗАШТИТЕ ЖИВОТНЕ СРЕДИНЕ. Кандидат у оквиру неопхдоних 14 бодова треба остварити најмање 5 бодова по појединачном предмету
* **ИНДУСТРИЈСКО ИНЖЕЊЕРСТВО У ЕКСПЛОАТАЦИЈИ НАФТЕ И ГАСА –** полажу пријемни испит из једног од наведена три предмета: МАТЕМАТИКА, ХЕМИЈА или ФИЗИКА

Кандидат који је као ученик трећег или четвртог разреда средње школе постигао изузетан успех, тиме што је освојио једно од прва три места, на републичком такмичењу које организује министарство надлежно за средње образовање, или на државном или међународном такмичењу из наставног предмета из кога се полаже пријемни испит, ослобађа се обавезе полагања пријемног испита из тог наставног предмета и признаје му се максималан број бодова који се може остварити полагањем пријемног испита из тог предмета. Право на признавање максималног броја бодова на пријемном испиту из одређеног наставног предмета кандидат остварује на основу одлуке Декана донете по поднетом писменом захтеву кандидата. Овај захтев заједно са доказом о постигнутом изузетном успеху кандидат мора да поднесе приликом пријаве на конкурс за упис и може искористити само једном

Пријемни испит се полаже, по правилу, писмено, на српском језику, односно језику на ком се реализује настава у складу са овим Правилником и Статутом. Припадник националне мањине чији је језик у службеној употреби на територији АП Војводине може полагати пријемни испит на матерњем језику на основу личног захтева поднетог у писаном облику приликом пријаве на конкурс за упис на студијски програм, у складу са овим Правилником.

Лица са посебним потребама могу полагати пријемни испит на начин прилагођен њиховим потребама који предложе у писаном облику приликом пријаве на конкурс за упис на студијски програм у складу са објективним могућностима Факултета.

1. **Други продужени конкурсни рок:**
   * + 19. и 20. септембар 2024. пријављивање кандидата
     + 23. септембар 2024. полагање пријемног испита
     + 24. септембар 2024. објављивање прелиминарне ранг листе
     + 26 септембар 2024. објављивање коначне ранг листе
     + 27 . септембар 2024. упис примљених кандидата.
2. **Документација која се подноси приликом пријављивања кандидата:**

На конкурс је потребно поднети следећа документа:

* + Пријаву на конкурс (може се купити у скриптарници Факултета),
  + Оригинал или оверене фотокопије:
  + сведочанства за све разреде претходно завршене школе;
  + диплому о положеном завршном односно матурском испиту;
  + доказ о уплати накнаде за полагање пријемног испита.
  + копија личне карта
  + извод из матичне књиге рођених

Кандидат који је остварио право на упис подноси:

* + оригинална докумената из претходног става;
  + комплет образаца за упис (купује се у скриптарници Факултета);
  + две фотографије формата 4,5 x 3,5 цм;
  + доказ о уплати накнаде на име трошкова уписа
  + доказ о уплати 1. рате школарине за самофинансирајуће студенте.

По завршетку уписа кандидати који нису уписани треба да подигну своја документа до датума истека термина уписа. После тог рока документи неће бити сачувани.

1. **Новчане накнаде:** 
   * + за полагање пријемног испита: 7500,00 динара
     + за упис: 7500,00 динара

1. **Критеријуми за утврђивање редоследа кандидата на ранг листи:**

Кандидат за упис на студијски програм може освојити 100 бодова на основу општег успеха у средњој школи и на основу постигнутог резултата на пријемном испиту.

Под општим успехом у средњој школи подразумева се збир просечних оцена у сваком разреду средње школе помножен са два. По овом основу кандидат може стећи најмање 16, а највише 40 бодова.Општи успех у средњој школи рачуна се заокруживањем на две децимале.

На пријемном испиту кандидат може стећи од 0 до 60 бодова.

Да би кандидат био рангиран потребно је да на полагању пријемног испита оствари минимално 14 бодова.

Кандидат може уписати студијски програм у статусу студента који се финансира из буџета или студента који се сам финансира у зависности од укупног броја остварених бодова, места на ранг листи и броја утврђеног за упис кандидата.

Кандидат се може уписати у статусу буџетског студента уколико се налази на јединственој ранг листи до броја одобреног за упис кандидата на терет буџета и ако освоји најмање 50,01 бод.

Кандидат се може уписати у статусу самофинансирајућег студента уколико се налази на јединственој ранг листи до броја утврђеног за упис самофинансирајућих студената и ако освоји најмање **30,01** бодова.

Уколико два или више кандидата имају исто место на ранг листи, односно имају исти број бодова, предност има кандидат са већим бројем бодова оствареним на пријемном испиту.

Студент који се финансира из буџета може у том статусу да има уписан само један студијски програм на истом нивоу студија на територији Србије.

Приликом пријаве на конкурс за упис на први степен студија сваки кандидат има могућност да конкурише на највише два студијска програма при чему мора да одреди приоритете и да полаже исти предмет за пријемни. Редослед (приоритете) програма на које конкурише одређује кандидат лично (програм под редним бројем 1 и програм под редним бројем 2). Након полагања пријемног испита и рангирања свих пријављених кандидата по првој жељи, а уколико преостане непопуњених места на студијским програмима, врши се распоређивање кандидата на лични захтев. Кандидат који је стекао услов за упис може се уписати само на један студијски програм на терет буџета.

У остваривању права уписа на студијски програм кандидати имају једнака права која не могу бити ограничавана по основу пола, расе, брачног стања, боје коже, језика, вероисповести, политичког убеђења, националног, социјалног или етичког порекла, инвалидности или по другом сличном основу, положају или околности.

Примљени кандидати који су на конкурс поднели оверене фотокопије докумената, приликом уписа МОРАЈУ поднети ОРИГИНАЛ документа.

Уколико на неком студијском програму остане слободних места могу се уписати и лица која су на другом факултету полагала одговарајући пријемни испит и имају довољан број бодова за упис и положен пријемни испит (на пријемном испиту освојених минимално 14 бодова). Упис таквих кандидата ће се обавити последњег дана уписног рока. Резултати пријемних испита из претходних рокова се не узимају у разматрање.

1. **Начин и рокови за подношење жалбе на утврђени редослед:**

Учесник конкурса који сматра да редослед кандидата на јединственој ранг листи није утврђен на начин предвиђен Конкурсом, може поднети приговор декану на којој је конкурисао за пријем у року од 36 сати од објављивања ранг листе. Декан доноси одлуку о приговору у року од 24 сата од подношења приговора.

Ако рангирани кандидати до попуне броја објављеног Конкурсом, након објављивање коначне ранг листе, не изврше упис у року који је одређен за упис, уместо њих се обавештавају следећи кандидати према редоследу утврђеном по коначној ранг листи за Факултет, све док се не упише конкурсом одређени број.

**ПОДНОШЕЊЕ ПРИМЕДБИ И ЊИХОВО РЕШАВАЊЕ ВРШИ СЕ У СТРИКТНО ОДРЕЂЕНИМ ВРЕМЕНСКИМ ТЕРМИНИМА. СКРЕЋЕ СЕ ПАЖЊА КАНДИДАТИМА ДА СЕ СТРОГО ПРИДРЖАВАЈУ НАВЕДЕНИХ РОКОВА, ЈЕР СЕ НЕБЛАГОВРЕМЕНО ПОДНЕТЕ ПРИМЕДБЕ НЕЋЕ УВАЖАВАТИ.**

1. **Упис страних држављана:**

Страни држављанин може да се упише на студијски програм под истим условима као и домаћи држављанин.

Страни држављанин плаћа школарину у току целог школовања, осим ако међународним споразумом или билателарним споразумом Универзитета није другачије одређено.

Студент из земље Европске уније моћи ће да се упише на студијски програм у статусу студента који се финансира из буџета од дана приступања Републике Србије Унији.

Страни држављанин може да се упише на студијски програм ако пружи доказ о познавању српског језика у складу са Статутом Факултета, односно познавању језика на којем се изводи настава и ако је здравствено осигуран.

Страни држављанин може да конкурише за упис на студијски програм у случају када поступак признавања стране школске односно високошколске исправе није завршен пре рока за подношење пријаве за конкурс. Кандидати наведени у овом ставу морају до уписа да приложе решење о признавању иностране јавне исправе, као услов за упис на студијски програм.

**Упис кандидата на Факултет држављана Републике Србије који су средњу школу или део средњошколског образовања завршили у иностранству:**

Држављани Србије који су средњу школу завршили у иностранству школују се у Републици Србији под истим условима као остали држављани Републике Србије, укључујући право на буџетско финансирање. Кандидат сам нострификује сведочанства или диплому.

Кандидат може да конкурише за упис на студијски програм у случају када поступак за признавање стране школске односно високошколске исправе није завршен пре рока за подношење пријаве на конкурс. Кандидати наведени у овом ставу морају до уписа да приложе решење о признавању иностране јавне исправе, као услов за упис на студијски програм. Ако ови кандидати немају нострификована документа потребна за упис у првом конкурсном року, високошколска установа ће им омогућити да конкуришу у ДРУГОМ КОНКУРСНОМ РОКУ по претходно обављеној нострификацији њихових школских сведочанстава стечених у иностранству.

Ови кандидати уписују се на високошколске установе на основу посебне ранг листе у оквиру квоте која се утврђује као 2 одсто броја одређеног за упис студената на терет буџета, односно броја оних који плаћају школарину.

Стручно упутство за спровођење уписа за прву годину студијских програма основних студија на високошколским установама чији је оснивач Република Србија за школску 2024/25 налази се на адреси: <http://www.tfzr.uns.ac.rs/upis/konkurs>.

1. **Напомена:**

* **контакт телефони за добијање информација:**

Деканат: 023/550-515, Студентска служба: 023/550-530, 023/550-531, 023/550-532

Декан Факултета

Проф. др Милан Николић